Diari Oficial de la Generalitat Valenciana


Sumari del DOGV 3373, del 16-11-1998 (1998/9771)

DECRET 179/1998, de 3 de novembre, del Govern Valencià, pel qual accepta la cessió gratuïta de la propietat de l'immoble de 243,75 m² de superfície, situat a l'avinguda Jaume I, núm. 15, de la Vall d'Uixó, cedit per l'ajuntament d'aquesta població per a ser destinat a oficina comarcal agrària.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1998/11/03/179/dof/vci/html**

### Dades del document

Número de DOGV
:   3373

Data del DOGV
:   16-11-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/9771


Data del document
:   03-11-1998

Organisme emissor
:   Conselleria d'Economia, Hisenda i Administració Pública

Tipus de document
:   Decret

DECRET 179/1998, de 3 de novembre, del Govern Valencià, pel qual accepta la cessió gratuïta de la propietat de l'immoble de 243,75 m² de superfície, situat a l'avinguda Jaume I, núm. 15, de la Vall d'Uixó, cedit per l'ajuntament d'aquesta població per a ser destinat a oficina comarcal agrària. [1998/X9771]
  
L'Ajuntament de la Vall d'Uixó, en sessions plenàries realitzades els dies 28 d'abril i 31 de maig de 1994, acordà la cessió gratuïta a la Generalitat Valenciana de la propietat de l'immoble situat a l'avinguda Jaume I, núm. 15, d'aquesta població.
  
Mitjançant Decret 181/1994, d'1 de setembre, el Govern Valencià acceptà la cessió gratuïta de l'immoble esmentat amb una superfície de 193,4 m², inferior a la real.
  
Amb la finalitat de regularitzar la cessió efectuada, l'Ajuntament de la Vall d'Uixó adoptà, amb data 30 d'octubre de 1997, acord plenari en el qual es concreta i identifica l'immoble objecte de cessió.
  
La Conselleria d'Agricultura, Pesca i Alimentació ha proposat l'acceptació de la totalitat de l'immoble de 243,75 m² de superfície, situat a l'avinguda Jaume I, núm. 15, de la Vall d'Uixó, cedit per l'ajuntament d'aquesta població per a ser destinat a oficina comarcal agrària.
  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.
  
Per això, a proposta del conseller d'Economia, Hisenda i Administració Pública i amb la deliberació prèvia del Govern Valencià, en la reunió del dia 3 de novembre de 1998,
  
DECRETE
  
Article 1
  
Es modifica el Decret 181/1994, d'1 de setembre, del Govern Valencià, publicat en el DOGV núm. 2.348, del 19.09.94, procedint a l'acceptació de la cessió gratuïta efectuada per l'Ajuntament de la Vall d'Uixó de l'immoble de 243,75 m² de superfície, situat en l'avinguda Jaume I, núm. 15, d'aquesta població, que confronta: pel nord, amb resta de la finca matriu; sud, carrer Mestre Rodrigo; est, comunitat de propietaris carrer Mestre Rodrigo núm. 3, i oest, avinguda Jaume I. Aquest immoble està ocupat per una edificació que es desenrotlla en dues plantes, amb una superfície construïda total de 193,40 m², amb 13 m² de terrassa i ocupant una superfície en planta de 105,70 m².
  
Aquesta finca haurà de segregar-se de la inscrita en el Registre de la Propietat núm. 2, de Nules, al foli 241, llibre 98, de la Vall d'Uixó, finca 12.747, per a la qual cosa la Comissió de Govern de l'ajuntament cedent atorgà, en sessió realitzada el dia 29 de juny de 1990, l'autorització corresponent.
  
Consta en el cadastre de béns de naturalesa urbana amb la referència 2142316RO1661L2787KF.
  
Article 2
  
La cessió gratuïta realitzada per l'Ajuntament de la Vall d'Uixó s'efectua amb la condició de destinar l'immoble a Oficina Comarcal Agrària.
  
Article 3
  
El dret de la propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.
  
DISPOSICIÓ FINAL
  
La Conselleria d'Economia, Hisenda i Administració Pública realitzarà els tràmits necessaris per a fer efectiu el que disposa aquest decret.
  
Valencia, 3 de novembre de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Administració Pública,


Còpia Permalink ELI